Die PTA oos tak van die Suid Afrikaanse Jagters en Wilds bewaring Vereniging (SAJWV), was gestig deur ’n handjie vol lede in Oktober 1999 in die ooste van Pretoria. Die stigters lede en bestuur het die tak op hoe waardes en beginsels gebou wat tot vandag toe die gebruik is.
In die vroeër jare was lede-aande in ’n klein saaltjie by ’n tennisbaan gehou. Die tak se ledetal het konstant gegroei en takaktiwiteite het dienooreenkomstig daarby aangepas. Vandag is Pretoria Oos die grootste tak van SA Jagters met ’n ledetal van ±3500.
Kleiduifskiet is ’n aktiwiteit wat met baie entosiasme en belangstelling toeneem by alle takke regoor die land. Ons tak spog met ses elektroniese kleiwerpers wat elke maand gebruik word om die lede se skietvernuf te toets. Pretoria Oos tak het ook in 2018 die eerste nasionale SA Jagters Haelgeweer kompetisie aangebied.
Opleiding word gebied vir oud en jonk. Daar is jaarliks 4 geleenthede vir ons lede om Toegewyde Jagter of Toegewyde Sportskut eksamens af te lê. Vir die juniors word daar 2 kampe ’n jaar aangebied waartydens hulle geleer word van spoorsny, die natuur in geheel, visvang, jag, wapen veiligheid en nog vele meer.
Kommunikasie aan lede word deur middel van epos gedoen. Twee e-posse ’n maand word aan die lede gestuur. Die webwerf word ook konstant opgedateer.
Ons rig nou al 'n versoek aan lede om items te skenk wat ons kan opveil as deel van ons fondsinsamelings aktiwiteit. Alle fondse wat ingesamel word tydens die veiling gaan na die bewarings fonds en die fonds word gebruik om al ons bewarings projekte te ondersteun. Rig einge navrae aan PtaOosJagters@Gmail.Com
Volg die skakel hier onder na die Pretoria-Oos tak se kalender om al die aktiwiteite te sien wat sover beplan word vir die jaar.
Dankie vir jou belangstelling in die Pretoria Oos tak van die Suid-Afrikaanse Jagters- en Wildsbewarings Vereniging.